Case ID: 1111499
Sentence 86: Apellyasiya Məhkəməsi iş materiallarını araşdıraraq o nəticəyə gəlmişdir ki, Azərbaycan Respublikası Vəkillər Kollegiyası Azərbaycan Respublikası Nazirlər Kabinetinin xx xxxxxx 2007-ci il tarixli, xxx qərarı ilə təsdiq edilmiş “İnzibati orqanların Təsnifatı”na daxil edilməsə də, hüquqşünas namizədlərin vəkilliyə qəbulunu həyata keçirən yeganə qurum olduğundan və fəaliyyətinin hüquqi əsasını müəyyən edən “Vəkillər və vəkillik fəaliyyəti haqqında” Azərbaycan Respublikası Qanununun müddəalarına əsasən özünün və yaratdığı qurumun qəbul etdiyi qərarlar hüquqi nəticə yaratdığından, hazırki iş üzrə inzibati orqan funksiyası daşıyır, buna görə də iddiaçının məhkəmə tərəfindən mümkün sayılmış iddia tələbi mübahisələndirmə haqqında iddia növünəuyğundur, iddia ərizəsində və apellyasiya şikayətində iddiaçı mübahisələndirilən protokolun ləğvi əsaslarından biri kimi ona istinad etmişdir ki, xx xxx 2018-ci il tarixdə vəkilliyə ixtisas imtahanlarının 2-ci mərhələsində şifahi müsahibədə sonuncu sual istisna olmaqla ona verilən 4 sualı məqbul cavablandırdığı halda Vəkillərin İxtisas Komissiyasının üzvləri onun cavablarını əsassız və qərəzli olaraq qeyri-məqbul qiymətləndirmişlər, o, nümayəndəlik fəaliyyətinin məhdudlaşdırılmasına dair qanunvericilik dəyişiklikləri əleyhinə kampaniya aparmaq məqsədilə yaradılmış X2 aktiv üzvlərindən biri olduğundan və sosial şəbəkələrdə qanunvericiliyə edilmiş dəyişikliyi və cavabdehin indiki rəhbərliyini tənqid edən fikirlər irəli sürdüyündən, bu müzakirələr zamanı cavabdehin yüksək vəzifəli şəxsləri ilə mübahisə etdiyindən, Komissiya üzvləri ona qarşı qərəzli olmuşlar, iddiaçı bu mülahizələri ilə əlaqədar məhkəməyə sosial şəbəkələrin birindən iddiaçının, Vəkillər Kollegiyasının sədri X1, X3 Aparat rəhbəri X2 və digər vəkillərin adından müxtəlif şərhlər olan çıxarış təqdim etmiş, sosial şəbəkədə müəyyən şəxsin adından yazılmış fikir və şərhlərin həmin şəxsin özü tərəfindən deyil, saxta profillə digər şəxs tərəfindən yazılmasının mümkünlüyü nəzərə alınaraq sosial şəbəkələr vasitəsilə həyata keçirilən yazışmalar məhkəmə tərəfindən işin hər hansı halını təsdiq edən sübut kimi qəbul edilə və qiymətləndirilə bilməz, bundan əlavə iddiaçının təqdim etdiyi sosial şəbəkə vasitəsilə həyata keçirilmiş yazışmalar sübut kimi qəbul edilərsə belə, təqdim edilmiş yazışmalarda Vəkillərin İxtisas Komissiyasının üzvlərindən hər hansı birinin adı və ya şərhi yoxdur, Vəkillər Kollegiyasının sədrinin adından yazılmış şərhlərdə isə iddiaçının yazdığı fikirlərə münasibət bildirilməmiş, onun ünvanına tənqidi fikirlər irəli sürməmişdir.